**Стартират строително-монтажните работи по проект BG16RFOP001-1.003-0001 „Образователна инфраструктура“ - изграждане и обновяване на училища, детски градини и ясли в град Пловдив“ по Оперативна програма „Региони в растеж“, Процедура „BG16RFOP001-1.003 - Изпълнение на интегрирани планове за градско възстановяване и развитие 2014-2020-Пловдив“**

Община Пловдив има удоволствието да покани всички заинтересовани граждани, организации, институции и медии на официалната церемония по започване на строителството – „Първа копка“ на 05 октомври 2018 г. /петък/ от 10:30 часа на обект: ЦДГ „Перуника“ и от 11:30 ч. на обект: СУ „Любен Каравелов“ – сграда 1. Ще бъде поставено символично начало на строително-монтажните работи по проект **BG16RFOP001-1.003-0001 „Образователна инфраструктура“ - изграждане и обновяване на училища, детски градини и ясли в град Пловдив“** по Оперативна програма „Региони в растеж“, Процедура „BG16RFOP001-1.003 - Изпълнение на интегрирани планове за градско възстановяване и развитие 2014-2020-Пловдив“.

Общата сума на проекта е **18 106 266.94 лева**, като от тази сума:

• 15 953 713.05 лева (петнадесет милиона деветстотин петдесет и три хиляди седемстотин и тринадесет лева и пет стотинки) е БФП (безвъзмездна финансова помощ);

• 2 152 553.89 лева (два милиона сто петдесет и два лева петстотин петдесет и три лева и осемдесет и девет стотинки) е собствен принос.

Целта на този проект е да допринесе за подобряването на условията за предоставяне на грижи в ранна детска възраст, както и на образователни услуги в град Пловдив. Капацитетът на образователната инфраструктура в града ще бъде оптимизиран, включително чрез изграждането на нова детска градина. Цялостното обновяване на обектите ще доведе до по-качествена среда за образование и повече възможности за спорт на децата и учениците. Внедряването на мерки за енергийна ефективност ще отговори на потребността от намаляване разходите на енергия и ресурси – в съответствие с приоритетите за опазване на околната среда и добро финансово управление на публичните институции. Разположението на повечето обекти в територия с етническо разнообразие ще улесни достъпа до образование на деца от ромски произход и впоследствие ще подпомогне тяхната социална и икономическа интеграция.

Периодът за реализация на всички дейности по проекта е 30 месеца.